als_Latn dik_Latn ron_Latn
Pas suksesit të menjëhershëm të romanit “Fifty Shades of Grey” shkruar nga autori britanik E.L. James, u kuptua se libri do të pasohej me një film me të njëjtin titull. Muajt e kaluar ka patur shumë thashetheme mbi aktorët që do të interpretojnë në këtë film. Ndër emrat e përfolur për të interpretuar studenten e mjekësisë, Anastasia ka qenë dhe Emma Watson e cila ka mohuar menjëherë zërat. Por tashmë duket se kemi dy emra zyrtarë.
Studiot ‘Universal Pictures’ dhe ‘Focus Features’ kanë bërë të ditur se Charlie Hunnam (“Pacific Rim“, “Sons of Anarchy“) është kastuar për të interpretuar rolin kryesor, të 27 vjeçarit bilioner Christian Grey. Përkrah tij, rolin e studentes Anastasia Steele do ta interpretojë aktorja Dakota Johnson, të cilën e kemi parë vitet e fundit në “The Social Network” dhe “21 Jump Street“.
Në karrigen e regjisorit do të ulet Sam Taylor-Johnson (“Nowhere Boy“), producentë janë Michael De Luca dhe Dana Brunetti, të cilët kanë punuar më parë me Johnson në filmin e David Fincher, “The Social Network”. Filmi pritet të shfaqet më 1 Gusht 2014 dhe produksioni i tij duhet të fillojë së shpejti.
Ndërkohë Johnson do të interpretojë në përshtatjen e “Need for Speed” përkrah Aaron Paul (“Breaking Bad“) e gjithashtu është kastuar dhe në një dramë të Shekspir-it përkrah Ethan Hawke.
Trilogjia “Fifty Shades“, e shkruar nga autorja E. L. James, tregon historinë e Anastasia Steele, një 22-vjeçare kolegjiste e cila hyn në një marrëdhënie seksuale dominuese / nënshtruese me 27-vjeçarin miliarder e joshës Christian Grey, nëpërmjet një “marrëveshjeje”, e të dy së bashku eksplorojnë botën e robërisë, dominimit, nënshtrimit dhe mazokizmit.
Si ju duken kastimet e deritanishme? Mirëpresim komentet tuaja.
Burim: Showtime
als_Latn als_Latn als_Latn als_Latn als_Latn als_Latn als_Latn